CELEX: 32020R1684
Language: lv
Date: 2020-11-12 00:00:00
Title: Komisijas Regula (ES) 2020/1684 (2020. gada 12. novembris), ar ko groza Eiropas Parlamenta un Padomes Regulas (EK) Nr. 1223/2009 par kosmētikas līdzekļiem VI pielikumu (Dokuments attiecas uz EEZ)

13.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 379/42
               
            
         KOMISIJAS REGULA (ES) 2020/1684
         (2020. gada 12. novembris),
         ar ko groza Eiropas Parlamenta un Padomes Regulas (EK) Nr. 1223/2009 par kosmētikas līdzekļiem VI pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1223/2009 (2009. gada 30. novembris) par kosmētikas līdzekļiem (1) un jo īpaši tās 31. panta 2. punktu,
         tā kā:
         
                     (1)
                  
                  
                     Patērētāju drošības zinātniskā komiteja (SCCS) 2019. gada 13. decembra atzinumā (“SCCS atzinums”) (2) secināja, ka metoksipropilaminocikloheksēnilidēnetoksietilciānacetāta lietošana par UV filtru kosmētikas līdzekļos ar maksimālo koncentrāciju 3 % ir droša. SCCS atzinumā netika vērtēts inhalatīvais toksiskums, jo par to nebija sniegti dati. Tāpēc SCCS atzinums neattiecas uz tādiem izsmidzināmiem kosmētikas līdzekļiem, kurus ieelpojot var notikt saskare ar galapatērētāja plaušām.
                  
               
                     (2)
                  
                  
                     
                        SCCS atzinumā arī secināja, ka metoksipropilaminocikloheksēnilidēnetoksietilciānacetāts ir sekundārs amīns, tātad tam ir nosliece uz nitrozēšanos un nitrozamīna veidošanu. Tas nebūtu jālieto kombinācijā ar nitrozējošām vielām. Nitrozamīna saturam jābūt mazākam par 50 ppb.
                  
               
                     (3)
                  
                  
                     Ņemot vērā SCCS atzinumu un lai ņemtu vērā tehnikas un zinātnes progresu, metoksipropilaminocikloheksēnilidēnetoksietilciānacetātu par UV filtru kosmētikas līdzekļos būtu jāatļauj lietot, nepārsniedzot 3 % koncentrāciju, izņemot lietojumus, kur viela varētu tikt ieelpota un tādējādi nonākt saskarē ar galapatērētāja plaušām.
                  
               
                     (4)
                  
                  
                     Tādēļ būtu attiecīgi jāgroza Regulas (EK) Nr. 1223/2009 VI pielikums.
                  
               
                     (5)
                  
                  
                     Šajā regulā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1223/2009 VI pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 12. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 342, 22.12.2009., 59. lpp.
         
         
            (2)  SCCS/1605/19.
      
      
         
            PIELIKUMS
            Regulas (EK) Nr. 1223/2009 VI pielikumā pievieno šādu ierakstu:
            
               
                           Atsauces numurs
                        
                        
                           Vielas identifikācija
                        
                        
                           Nosacījumi
                        
                        
                           Lietošanas noteikumu un brīdinājumu formulējums
                        
                     
                           Ķīmiskais nosaukums/INN/XAN
                           
                        
                        
                           Kopīgais nosaukums sastāvdaļu glosārijā
                        
                        
                           
                              CAS numurs
                        
                        
                           EK numurs
                        
                        
                           Kosmētikas līdzekļa veids, ķermeņa daļas
                        
                        
                           Maksimālā koncentrācija gatavā maisījumā
                        
                        
                           Citi
                        
                     
                           a
                        
                        
                           b
                        
                        
                           c
                        
                        
                           d
                        
                        
                           e
                        
                        
                           f
                        
                        
                           g
                        
                        
                           h
                        
                        
                           i
                        
                     
                           “32
                        
                        
                           2-etoksietil (2Z)-2-ciān-2-[3-(3-metoksipropilamino) cikloheks-2-ēn-1-ilidēn]acetāts
                        
                        
                           Methoxypropylamino Cyclohexenylidene Ethoxyethylcyanoacetate
                        
                        
                           1419401-88-9
                        
                        
                           700-860-3
                        
                        
                            
                        
                        
                           3 %
                        
                        
                           
                                       —
                                    
                                    
                                       Nelietot lietojumos, kur viela varētu tikt ieelpota un tādējādi nonākt saskarē ar galapatērētāja plaušām
                                    
                                 
                                       —
                                    
                                    
                                       Nelietot ar nitrozējošiem aģentiem; maksimālais nitrozamīnu saturs: 50 μg/kg
                                    
                                 
                                       —
                                    
                                    
                                       Glabāt nitrītus nesaturošos traukos”